


KĖDAINIŲ RAJONO SAVIVALDYBĖS MERAS

POTVARKIS
DĖL KONKURSO ,,KĖDAINIŲ RAJONO VERSLO ATSTOVAS, MOKANTIS DIDŽIAUSIĄ DARBO UŽMOKESTĮ“  NUOSTATŲ TVIRTINIMO 

2018 m.  spalio 11 d. Nr.MP1- MP1-71
Kėdainiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi,  20 straipsnio 2 dalies 14 punktu ir 4 dalimi ir Kėdainių rajono savivaldybės tarybos 2008 m. lapkričio 28 d. sprendimu Nr. TS-316 „Dėl Kėdainių rajono savivaldybės mero fondo sudarymo“ : 
1. T v i r t i n u  konkurso ,,Kėdainių rajono verslo atstovas, mokantis didžiausią darbo užmokestį“ nuostatus (pridedama).
2. S k e l b i u konkurso  ,,Kėdainių rajono verslo atstovas, mokantis didžiausią darbo užmokestį“ apdovanojimų įteikimo datą – 2018 m. lapkričio 9 d. 
3. P r i p a ž į s t u netekusiu galios Kėdainių rajono savivaldybės mero 2017 m. rugsėjo 28 d. potvarkį MP1-39 ,,Dėl konkurso ,,Geriausias Kėdainių rajono verslo atstovas“ nuostatų tvirtinimo“.
  4. P a v e d u  VšĮ Kėdainių turizmo ir verslo informacijos centro direktorei Dainai Balasevičienei organizuoti konkursą, paskelbti apie organizuojamą konkursą vietinėje spaudoje, internetinėse svetainėse www.kedainiai.lt  ir www.kedainiutvic.lt.
5.   Įpareigoju Valeriją Vidikienę įteikti potvarkį Dainai Balasevičienei.
Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Parengė


Valerija Vidikienė	Dalius Ramonas			V-sistemoje



				PATVIRTINTA
				Kėdainių rajono savivaldybės mero
				2018 m. spalio 11d. potvarkiu Nr.MP1-71


 KONKURSO „KĖDAINIŲ RAJONO VERSLO ATSTOVAS, MOKANTIS DIDŽIAUSIĄ DARBO UŽMOKESTĮ“  NUOSTATAI

I. SKYRIUS
[bookmark: _GoBack]BENDROJI DALIS

1. Šie nuostatai reglamentuoja konkurso „Kėdainių rajono verslo atstovas, mokantis didžiausią darbo užmokestį“ (toliau – Konkursas) organizavimo tvarką, dalyvius, nominacijas, atrankos kriterijus ir kitas konkurso sąlygas.
 2. Konkurso tikslas – skatinti Kėdainių rajone veikiančias įmones, gamintojus ir paslaugų teikėjus tobulėti, diegti pažangias technologijas, skatinti investicijas, kurios daro teigiamą socialinį poveikį įmonių darbuotojams ir rajonui, kurti naujas darbo vietas, skleisti žinias apie rajone veikiančias įmones. 

II. SKYRIUS 
KONKURSO ORGANIZAVIMAS

 3. Konkursą organizuoja Kėdainių rajono savivaldybės mero paskirtas asmuo.
 4. Konkurso organizatoriaus teisės ir pareigos:
 4.1. skelbti apie organizuojamą Konkursą;
[bookmark: _Hlk526838152] 4.2. naudoti  gautą informaciją  iš Valstybinio socialinio draudimo fondo valdybos prie Socialinės apsaugos ir darbo ministerijos apie Kėdainių rajono verslo įmones, mokančias didžiausią vidutinį (bruto) darbo užmokestį pagal nustatytas kategorijas.
4.3. užtikrinti pateiktų dokumentų konfidencialumą;
 4.4. pateikti įmonėms, darbo grupės nariams būtiną informaciją ir dokumentus;
 4.5. skelbti informaciją apie Konkurso nugalėtojus visuomenei;
 4.6. organizuoti apdovanojimo ceremoniją;
 4.7 saugoti konkurso dokumentus trejus metus.

III. SKYRIUS 
KONKURSO DALYVIAI

5. Konkurso dalyviais gali būti visų rūšių įmonės ir jų filialai, kurių tikslas – pelno siekimas (toliau – įmonės). Įmonės buveinė turi būti Kėdainių rajono savivaldybės teritorijoje.
6. Įmonės pagal dydį ir nustatytas kategorijas gali pretenduoti į atitinkamas nominacijas.
7.  Pagal dydį Konkurse dalyvaujančios įmonės skirstomos į šias kategorijas:
 7.1. labai maža įmonė – įmonėje dirba mažiau kaip 10 darbuotojų;
 7.2. maža įmonė – įmonėje dirba mažiau kaip 50 darbuotojų;
 7.3. vidutinė įmonė – įmonėje dirba  mažiau kaip 250 darbuotojų;
             7.4. didelė įmonė – įmonėje dirba daugiua kaip 250 darbuotojų.
8. Konkurse negali dalyvauti likviduojamos įmonės arba įmonės, kuriose vykdoma bankroto procedūra.

IV. SKYRIUS 
KONKURSO PASKELBIMAS

9. Konkursas skelbiamas Kėdainių rajone registruotoms įmonėms. Informacija apie šį Konkursą skelbiama Kėdainių rajono savivaldybės interneto svetainėje (www.kedainiai.lt), Kėdainių turizmo ir verslo informacijos centro svetainėje (www.kedainiutvic.lt) ir vietinėje spaudoje. 

V. SKYRIUS 
KONKURSO NOMINACIJOS IR ATRANKOS KRITERIJAI

10. Atranka  nominacijoms  vykdoma pagal Valstybinio socialinio draudimo fondo valdybos prie Socialinės apsaugos ir darbo ministerijos  informaciją apie dvylikos įmonių,  mokėjusių didžiausią vidutinį darbo užmokestį  darbuotojams, pagal šias kategorijas:
10.1. Kėdainių rajono labai maža įmonė, mokanti didžiausią darbo užmokestį;
10.2. Kėdainių rajono maža įmonė, mokanti didžiausią darbo užmokestį;
10.3. Kėdainių rajono vidutinė, mokanti didžiausią darbo užmokestį;
10.4. Kėdainių rajono didelė įmonė, mokanti didžiausią darbo užmokestį;
11. Apdovanojamos keturių kategorijų įmonės: labai maža, maža, vidutinė ir didelė įmonė.
12. Vertinimo kriterijai (2017 m. ir 2018 m. I pusmetį mokėtas vidutinis darbuotojų  darbo užmokestis (bruto).
13. Konkurso nugalėtojams pagal kategorijas bus įteikti apdovanojimai. Konkurse kiekvienos kategorijos įmonėms,  mokėjusioms didžiausią darbo užmokestį darbuotojams, bus įteikti padėkos raštai  − po 3 raštus kiekvienai kategorijai. 
            14. Konkurso atrankos kriterijai nominacijoms kiekvienais metais gali būti peržiūrimi ir keičiami, atsižvelgiant į verslo aplinkos pokyčius.

VI. SKYRIUS 
KONKURSO VERTINIMO DARBO GRUPĖ

15. Kėdainių rajono savivaldybės mero potvarkiu sudaroma konkurso vertinimo darbo grupė.
16. Esant būtinybei, darbo grupė gali kviestis specialistus. 
		17. Konkursui gautą informaciją iš Valstybinio socialinio draudimo fondo valdybos prie Socialinės apsaugos ir darbo ministerijos vertina sudaryta konkurso vertinimo darbo grupė. Darbo grupės posėdis yra teisėtas, jeigu jame dalyvauja ne mažiau kaip pusė darbo grupės narių. Darbo grupės posėdžiai protokoluojami. 
18.	Vertinant gautą informaciją iš Valstybinio socialinio draudimo fondo valdybos prie Socialinės apsaugos ir darbo ministerijos balsuoja posėdyje dalyvaujantys konkurso vertinimo darbo grupės nariai.  Posėdžio nutarimai priimami balsų dauguma, o jei balsai pasiskirstė po lygiai, darbo grupės pirmininko balsas yra lemiamas. 
19.	Vertinimo kriterijus – Kėdainių rajono įmonėse pagal kategorijas mokėtas didžiausias vidutinis bruto darbo užmokestis 2017 m. ir 2018 m. I pusmetį.
20.	Darbo grupės nutarimas yra įforminamas protokolu, kurį pasirašo darbo grupės pirmininkas, posėdžio sekretorė ir  darbo grupės nariai, dalyvavę posėdyje.

VI. SKYRIUS
BAIGIAMOSIOS NUOSTATOS

21. Nuostatai gali būti pakeisti, papildyti ar pripažinti netekusiais galios savivaldybės mero potvarkiu.

______________
	 

	
	



	 



image1.wmf

oleObject1.bin

